Ian McNeice

Ian McNeice (født 1950) er en engelsk skuespiller kjent fra tv-serier som Edge of Darkness, Dune og Doc Martin, og fra filmer som Ace Ventura: Naturen kaller og Engelskmannen som gikk opp på en ås, men kom ned fra et fjell.

McNeice har medvirket i nærmere 50 filmer og over 80 tv-produksjoner i løpet av karrieren. Han har i tillegg medvirket i en rekke sceneproduksjoner.

Biografi 
McNeice ble født i Basingstoke i Hampshire, England. Han startet karrieren ved Salisbury Playhouse hvor han var fra 1968 til 1970. Etter det studerte han ved London Academy of Music and Dramatic Art (1971–1974).

Han scenedebuterte ved Salisbury Playhouse i 1969 og ble tilknyttet Royal Shakespeare Company i midten av 1970-årene. Han har spilt i stykker som blant annet Hamlet on Ice, Henry VI, Part 1 og 2, De lystige koner i Windsor, Baal og Nicholas Nickleby. Det kan også nevnes at han har spilt rollen som Winston Churchill både i Howard Brentons Never So Good (2008) og i sceneversjonen av Kongens tale (2012).

Han tv-debuterte i en episode av den britiske serien Warship (1977) og har siden hatt faste roller i serier som Stay Lucky (1993), Rome (2005–2007) og Doc Martin (2004–2019). Han har også medvirket i miniserier som blant annet Edge of Darkness (1985), The Blackheath Poisonings (1992), Adam Dalgliesh: I rettferdighetens navn (1998), David Copperfield (2000), Dune (2000), Children of Dune (2003) og Spartacus (2004). Han har også medvirket i tv-filmer som blant annet An Ungentlemanly Act (1992), En julefortelling (1999) og Conspiracy (2001). Han har utover dette hatt gjesteopptredener i en lang britisk rekke serier, deriblant Bergerac (1985), Lovejoy (1991), The Ruth Rendell Mysteries (3 episoder, 1991), Inspektør Morse (1993), Minder (1984 og 1994), The Bill (1994), Chef! (3 episoder, 1994), Pie in the Sky (2 episoder, 1994 og 1995), Sharpe (1995), Bugs (1995), Cadfael (1995), Mord og mysterier (2001), Relic Hunter (2002), Spooks (2004), Nye triks (2007), Lewis (2008), Jonathan Creek (2010), Doctor Who (4 episoder, 2010–2011), Foundation (2021) og The Sandman (2022).

Han filmdebuterte i den lite kjente filmen Voice Over (1983) hvor han hadde hovedrollen. Han har siden hatt større roller i filmer som Funny Bones (1995), Engelskmannen som gikk opp på en ås, men kom ned fra et fjell (1995), Ace Ventura 2 - Naturen kaller (1995), The Beautician and the Beast (1997), The Nine Lives of Tomas Katz (2000), Freeze Frame (2004), White Noise (2005) og Nativity 2: Danger in the Manger (2012).

Filmografi

Film

TV

Referanser

Eksterne lenker 

 

Engelske skuespillere
Personer fra Basingstoke